Էկոաղյուսներ

մինի|Էկոաղյուսներ՝ պլաստիկե խմելու շշեր, որոնք լցված են չքայքայվող թափոններով և կարող են վերաօգտագործելի շինանյութ ծառայել
[մինի|Բնակելի կառույց Հյուսիսային [Ուելս|Ուելսում (Մեծ Բրիտանիա), որը կազմված է կոբից (ծղոտի և կավի խառնուրդ) և էկոաղյուսներից ]]
**Էկոաղյուս,** պլաստիկե շիշ, որը հնարավորինս խիտ լցոնված է օգտագործված պլաստիկով և կարող է ծառայել որպես բազմակի օգտագործման կայուն շինանյութ։ Այս պլաստիկե շշերը լցոնվում են մաքուր և չոր պլաստիկ թափոններով՝ կանխելով մանրէների զարգացումը։  

Էկոաղյուսները կարող են օգտագործվել տարբեր իրեր, այդ թվում՝ այգու պատեր, նստարաններ և այլ կառույցներ պատրաստելու համար։  Այս պլաստիկե շշերը հիմնականում արտադրվում են որպես օգտագործված պլաստիկը մեկուսացնելու (սեքուեստացիա) և անվտանգ կերպով պահելու միջոց՝ վերջնականապես նվազեցնելով փաթեթավորված պլաստիկի զուտ մակերեսը, ինչը դանդաղեցնում է դեգրադացիան (քայքայումը) ուլտրամանուշակագույն ճառագայթների և շփման ազդեցությամբ, միաժամանակ արդյունավետորեն կախելով պլաստիկի վերածվելը տոքսինների և միկրոպլաստիկի։ 

Էկոաղյուսային շարժումը խթանում է էկոաղյուսների ստեղծման անհատական գործընթացը՝ որպես սպառման հետևանքների և պլաստիկի վտանգների վերաբերյալ իրազեկվածությունը բարձրացնելու ռազմավարություն։ Այն նաև խթանում է համագործակցային գործընթացը՝ որպես համայնքներին խրախուսելու միջոց, որ համատեղ պատասխանատվություն կրեն իրենց օգտագործված պլաստիկի համար և օգտագործեն այն օգտակար արտադրանք արտադրելու համար։

Շշի մեջ ձեռքով լցոնելու համար, սովորաբար, օգտագործվում է բամբուկե կամ փայտե ձող:  Պլաստիկի խիտ պարունակությունն օգնում է ապահովել, որ այս գունանյութային տարբեր դասակարգման նյութերը մնան մեկ տեղում տարիներ շարունակ: Էկոաղյուսների համար ամենահարմար շշերի թեկնածուները հաստ և դիմացկուն,  լայն կափարիչի բացվածքներով պլաստիկե շշերն են, որոնք կարող են դիմակայել ուլտրամանուշակագույն ճառագայթմանը:  

Էկոաղյուս պատրաստելու համար կարող է օգտագործվել ցանկացած չափի թափանցիկ պոլիէթիլեն տերեֆտալատ (PET) պլաստիկե շիշ: Շիշը և լցոնման համար օգտագործվող պլաստիկը մաքուր և չոր պետք է լինեն՝ մանրէների աճը կանխելու համար: Պլաստիկի թափոնները կտրվում կամ պատռվում են փոքր կտորների, ապա լցոնվում շշի մեջ՝ քիչ-քիչ պլաստիկը ավելացնելով և այն խտացնելով շերտ առ շերտ: Շիշը պտտվում է յուրաքանչյուր սեղմման ժամանակ՝ ապահովելու համար, որ պլաստիկը հավասարաչափ խտացվի շշի մեջ: Սա օգնում է կանխել դատարկությունները և թույլ է տալիս փաթեթավորմանը հասնել շինարարական բլոկների կիրառման համար անհրաժեշտ կարծրությանը:  

Պատրաստի էկոաղյուսները բավականաչափ ամուր պետք է լինեն, որպեսզի կարողանան առանց դեֆորմանալու դիմանալ մարդու քաշին (խտության միջակայքը 0.33 գ/մլ - 0.7 գ/մլ սահմաններում)։ Խտության առավելագույն մեծացումը նվազագույնի է հասցնում էկոաղյուսի դյուրավառությունը՝ միաժամանակ մեծացնելով դրա դիմացկունությունը և վերաօգտագործելիությունը:

## Նախադրյալներ
մինի|«Վերցրեք պլաստիկե շիշ՝ լցրեք այն պլաստիկով»․ հրահանգներ
Համաշխարհային էկո-աղյուսային շարժումն ի հայտ է եկել աշխարհի տարբեր վայրերում մի շարք տեղական նախաձեռնությունների արդյունքում՝ պլաստիկ թափոնների կառավարման հետ կապված մարտահրավերներին ի պատասխան: Քանի որ տնտեսական առումով նավթի սպառումը և պլաստիկի արտադրությունն աճել են,  և քանի որ արդյունաբերական թափոնների կառավարման մեթոդները դժվարանում են համընթաց քայլել, էկո-աղյուսային կառուցումը ի հայտ է եկել որպես համայնքային, ոչ արդյունաբերական լուծում: 

### Գյուղական համայնքի ազդեցություն
Արդյունաբերական վերամշակման կամ այրման հասանելիություն չունեցող երկրներում և համայնքներում պլաստիկը կուտակվում է փողոցներում, առվակներում և լողափերում: Առանց պլաստիկի կառավարման լայնածավալ տարբերակների, տնային տնտեսություններն ու համայնքներն անզոր են կառավարել իրենց օգտագործած պլաստիկը, թերևս միայն այրում են (որը վտանգավոր է ու տոքսիններ է առաջացնում և ցածր ջերմատվություն ապահովում), ջրի կամ հողի վրա նետում։

Երբ պլաստիկը կուտակվում է այս տարածքներում, այն տոքսիններ է արտանետում հողի մեջ, որոնք աղտոտում են ստորգետնյա ջրերը և հնարավոր սննդի աղբյուրները: Սա դժվարացնում է ցածր եկամուտ ունեցող համայնքների գործը, քանի որ նրանք ստիպված են զբաղվել լուրջ առողջական խնդիրներով և քիչ ռեսուրսներով: Էկոաղյուսների օգտագործումը կարող է զգալիորեն նվազեցնել այս համայնքներում ցրված պլաստիկի քանակը:  Էկոաղյուսներն օգտագործվում են պատեր, այգու նստարաններ, աթոռներ, սեղաններ և շատ ավելին պատրաստելու համար, քանի որ դրանք հուսալի և ամուր շինանյութ են։

### Էկոաղյուսներ և էկոլոգիական արդարություն
[մինի|[Ալբատրոսներ|Ալբատրոսի դիակ Միդուեյ աթոլի արգելոցում, փորում՝ թռչյունի կուլ տված պլաստիկը]][մինի|Պլաստիկ թափոնների կուտակում Լինշանբիում ([Թայվան)]]
Գյուղական կարիքները բավարարելու համար Ինդոնեզիայի կառավարությունը՝ շրջակա միջավայրի և անտառտնտեսության նախարարության միջոցով, 2012 թվականին նախաձեռնել է նորարարական ծրագիր՝ «Կլիմայական գյուղ»  (ինդոնեզերեն՝ Kampung Iklim կամ ProKlim)  էկոաղյուսներով կառուցելու նախագիծ: Էկոաղյուսներն օգտագործվել են այգիներ, կահույք և նույնիսկ դպրոցներ կառուցելու համար: 

Էկոաղյուսների կայքը  2019 թվականի ապրիլին ներկայացրել է  էկոաղյուսներով այգի կառուցելու նախագիծ: Նախագիծն իրականացվել է Ինդոնեզիայի Արևելյան Ջավա նահանգի Պրոբոլինգգո քաղաքում: Երեսուներեք GEA (Գլոբալ Էկոաղյուսների Ալյանս) մարզիչներ և 200 կամավորներ հավաքվել են Արևելյան Ջավա նահանգի Պրոբոլինգգո քաղաքի այգում՝ նստատեղերի և այգու տարածք կառուցելու համար: 

Նրանք օգտագործել են ընդհանուր առմամբ 1200 էկոաղյուս, այլ օրգանական նյութեր և կոբ (ծղոտի և կավի խառնուրդ)՝ մանդալա նստատեղերի դասավորություն ստեղծելու համար: Շինարարությունը տևել է 5 օր, և, ցավոք, ավարտից մի քանի ժամ անց անձրև է տեղացել, պարզապես «լվալով» դեռևս չչորացած կապակցող նյութը և մերկացնելով ներսի էկո-աղյուսները: Դրանից հետո Փայթոնի և Պրոբոլինգգո այգու ադմինիստրատորները շինարարությունը վերանորոգել և ավարտին են հասցրել:  Էկոաղյուսների կայքն իր կայքէջում հիշատակում է այս նախագիծը, բայց աշխարհում կան բազմաթիվ այլ նախագծեր և ուսումնասիրություններ, որոնք տարածում են էկոաղյուսների և դրանց օգտագործման մասին իրազեկվածությունը:

Բացի ցածր եկամուտ ունեցող համայնքներին օգնելուց, էկոաղյուսները կարող են ստեղծագործական ուսուցման միջոց լինել աղքատ դպրոցների համար: Ինդոնեզիայի Կենդարի քաղաքի Բարգուա շրջանը դպրոցականներին սովորեցնում է շրջանի պլաստիկ աղտոտվածության ճգնաժամը լուծելու կարևորությունը: Ստեղծագործ երեխաների կողմից էկոաղյուսներ կառուցելու միջոցով Բարգուան խտացնում է պլաստիկ թափոնները՝ միաժամանակ երիտասարդ սերունդներին տեղեկացնելով նյութի վնասների մասին:  

Ինդոնեզիայի մեկ այլ դպրոց՝ SMP Nusa Bhaki անունով, անդրադարձել է երկրի ավելի ու ավելի մտահոգիչ թափոնների խնդրին: Այս դպրոցը կենտրոնացել է ստեղծագործական ուսուցման մեխանիզմների վրա, որոնք երեխաները կարող են ընկալել էկոաղյուսների միջոցով: Ուսուցիչները կարող են երեխաներին տալ նորարարական ազատություն՝ էկոաղյուսներով ապրանքներ և նյութեր ստեղծելու համար: Ավելին, էկոաղյուսներ կառուցելու գործընթացին ներգրավված բոլոր մասնակիցները կարող են տարածել շրջակա միջավայրի կայունության գաղափարն իրենց ընկերների և ընտանիքների շրջանում։

Էկոաղյուսները կարող են նույնիսկ ապագան լինել փախստականների վերաբնակեցման համար։ Ծայրահեղ սահմանափակ կենսապայմանների և հողերի սակավության պատճառով, Բանգլադեշ փախած բիրմայացի փախստականները ստիպված էին տեղափոխվել երկրի Բհասան Չար կղզի։ Բանգլադեշի կառավարությունը կառուցել է նոր փախստականների ճամբարներ՝ կառուցված ավանդական շինանյութերից։ Ապագա փախստականների վերաբնակեցման կայուն այլընտրանք կարող են լինել էկոաղյուսները։ Տեղական պլաստիկ թափոնների օգտագործումը որպես շինարարական բաղադրիչներ զգալիորեն կնվազեցնի ծախսերը, CO2 արտանետումները և այլ ռեսուրսների սպառումը։ Շինարարության այս այլընտրանքը նաև փախստականներին հնարավորություն կտա կառուցել դրական և պաշտպանիչ հարաբերություններ շրջակա միջավայրի հետ։

Պլաստիկ թափոնների հետևանքներն ամենաշատն են զգում ցածր եկամուտ ունեցող համայնքները, քանի որ չունեն իրենց շրջակա միջավայրը մաքուր պահելու համար անհրաժեշտ ֆինանսավորում: Այս համայնքներում նաև պլաստիկ թափոնների վերաբերյալ կրթության պակաս կա, ինչը խոչընդոտում է պլաստիկի պատշաճ հեռացման և վերամշակման մեթոդների կիրառմանը: Քարավանգ Ռեջենսիի Տանջունգ Մեկար գյուղը մի օրինակ է, որն օգտագործել էկոաղյուսները՝ իրենց շրջակա միջավայրը մաքուր պահելու և հանրությանը պլաստիկ թափոնների և աղտոտվածության մասին իրազեկելու համար: Այս գյուղում նաև ուսումնասիրություն է անցկացվել՝ պարզելու համար, թե արդյոք էկոաղյուսները ավելի լավ շինանյութ են՝ համեմատած սովորական բետոնե աղյուսների և կարմիր աղյուս կոչվող նյութի հետ: Նրանք պարզել են, որ ճնշման տակ էկոաղյուսը կարող է դիմանալ շատ ավելի մեծ ճնշման, քան բետոնը և կարմիր աղյուսները: Սա հաստատել է, որ էկոաղյուսները կարող են լինել էժան և էկոլոգիապես մաքուր ոչ կառուցվածքային շինանյութ։

Էկոաղյուսները հիանալի միջոց են պլաստիկ թափոնները վերամշակելու, ինչպես նաև պլաստիկ աղտոտման վտանգների մասին իրազեկելու համար: Չնայած այն հանգամանքին, որ էկոաղյուսները պլաստիկ աղտոտման համեմատաբար նոր լուծում են, դեռևս ուսումնասիրություններ են անցկացվում՝ պարզելու համար, թե արդյոք էկոաղյուսները կշարունակեն լուծում լինել երկարաժամկետ հեռանկարում: Էկոաղյուսները պլաստիկ թափոններից ազատվելու լուծում չեն: Դրանք պարզապես երկարացնում են արդեն օգտագործված պլաստիկի կյանքը այնպես, որ դա օգտակար լինի ամենաշատը տուժած միջավայրերում։

## Պլաստիկե էկո-աղյուսապատում
Էկո-աղյուսապատման շարժումը ծագել է պլաստիկ աղտոտման մասշտաբների, դրա առաջացրած խնդիրների և արդյունաբերական միջոցների պլաստիկ թափոնները պատշաճ կերպով կառավարելու անկարողության մասին իրազեկվածության աճից։ Էկո-աղյուսապատման շարժումը խթանում է տեխնիկաներ, մեթոդաբանություններ և կիրառություններ տնային տնտեսությունների, համայնքների և քաղաքների համար  իրենց օգտագործած պլաստիկի համար պատասխանատվություն կրելու համար: Էկո-աղյուսները ծառայում են պլաստիկը կլանելուն, տեղական պլաստիկը որպես շինանյութեր օգտագործելուն և համայնքային փոխանակման այլընտրանքային միջոց օգտագործելուն։

### Թափոնների մակերեսի վերջնական մինիմիզացիա
Պլաստիկը շշի մեջ փաթեթավորելով՝ հարթ, բարձր մակերեսով պլասիկե թափոններն ու թաղանթները սեղմվում են միասին։ Զուտ մակերեսի այս վերջնական նվազագույնի հասցնելը նշանակում է, որ պլաստմասը պաշտպանված է հնարավոր քայքայման հիմնական ձևերից՝ ջերմությունից, այրումից, շփումից և լուսաքայքայումից։  Բացի այդ, ապահովելով, որ փաթեթավորումն իրականացվի միայն մաքուր և չոր պլաստմասսայով, իսկ շիշը ամուր փակվի, կանխվում է նաև հնարավոր մանրէային քայքայումը։

### Պլաստիկի սեկվեստրացիա
[մինի|Պլաստիկով լցված էկոաղյուսները ծածկվում են կոբով՝ պատ կառուցելու և դրանք երկարաժամկետ կերպով քայքայումից պաշտպանելու համար։ Ի վերջո, երբ պատը վերջնականապես չորանում է, էկոաղյուսները կարող են հանվել և վերօգտագործվել մեկ այլ շինարարության համար ([Ֆիլիպիններ)]]
Էկոաղյուսները՝ պատշաճ կերպով պատրաստելու և ճիշտ կիրառվելու դեպքում, պլաստիկի արդյունավետ կլանման՝ սեկվեստրացիայի միջոց են և կանխում են դրա դեպի կենսոլորտ արտանետումները։ Այլ կերպ ասած, էկոաղյուսները ծառայում են որպես միջոց՝ պլաստիկը շրջակա միջավայր մուտք գործելուց պաշտպանելու և այն քայքայելու, էկոլոգիական վնաս պատճառելու հնարավորությունից։ Կարճաժամկետ էկոաղյուսների կիրառություններում, ինչպիսիք են Միլշտեյնը կամ Դիլեմանի մոդուլները, էկոաղյուսները կարող են օգտագործվել մինչև երեք տարի՝ առանց շշին որևէ վնաս հասցնելու։ Սիլիկոնային հերմետիկացումը  կամ ավտոդողերի ժապավեններն  օգտագործելով որպես կարճաժամկետ, ոչ մշտական ամրացման մեթոդներ, էկոաղյուսները կարող են անվնաս դուրս բերվել կառուցվածքից և կրկին օգտագործվել այլ կարճաժամկետ կամ երկարաժամկետ կիրառություններում։  

Մասնավորապես, հողից և էկոաղյուսներից կառուցման երկարաժամկետ մեթոդը  թույլ է տալիս կառուցել այգիներ և հողե պատեր, որոնք ապահովում են էկոաղյուսապատված պլաստիկի լիարժեք պաշտպանվածություն։ Կառույցի ապամոնտաժման ժամանակ հողե շաղախը հեշտությամբ փշրվում է՝ ապահովելով, որ էկոաղյուսները կարողանան հանվել և վերօգտագործվել։  Հողե շաղախը նաև ամբողջությամբ ծածկում է էկոաղյուսը՝ բացառելով ջերմության, շփման, հրդեհի կամ մանրէային քայքայման ցանկացած հնարավորություն։  Այսպիսով, էկոաղյուսի կլանումը՝ պլաստիկի սեկվեստրացիան, կանխում է լուսաքայքայման միջոցով էկոաղյուսային պարունակության քայքայումը միկրոպլաստիկների  և ջերմոցային գազերի։  Էկոաղյուսում պլաստիկի սեկվեստրացիան նաև կանխում է պլաստիկի այրումը և գազերի ու CO2 արտանետումները։ Ըստ հաշվարկների՝ էկո-աղյուսապատ պլաստիկի յուրաքանչյուր 1 կգ-ը  կլանում է 3.1 կգ CO2։

### Էկոլոգիական գիտակցության բարձրացում
Ի տարբերություն արդյունաբերական պլաստիկի կառավարման տեխնոլոգիաների, էկո-աղյուսապատումն իր գործընթացում անմիջականորեն ներգրավում է պլաստիկի սպառողներին: Պլաստիկի խնայողության, առանձնացման, լվացման, չորացման և փաթեթավորման գործընթացը հանգեցնում է սպառողի/էկո-աղյուսագործի մտորումների:  Էկո-աղյուսապատման մեդիտատիվ և համայնքային միտումները ժամանակի ընթացքում բարձրացնում են անհատական և կոլեկտիվ «էկոլոգիական գիտակցությունը»։ Էկո-աղյուսագործները հակված են ավելի շատ տեղեկություններ ստանալ իրենց համայնքում թափոնների հեռացման, պլաստիկի, վերամշակման և էկո-աղյուսապատման թեմաների վերաբերյալ: Սա հանգեցնում է էկո-աղյուսագործի կողմից պլաստիկի զուտ սպառման կայուն նվազմանը։

## Էկոաղյուսե շենքերի կիրառություններ
մինի|Էկոաղյուսները կարող են օգտագործվել համայնքային այգիներ կառուցելու համար
Էկոաղյուսները կարող են միացվել անվադողերի ժապավենների, սիլիկոնի, կոբերի և ցեմենտի միջոցով՝ կահույք, այգիներ, կառույցներ և այլն կառուցելու համար:  Էկոաղյուսները տարբեր ձևերով օգտագործվում են ամբողջ աշխարհում: Իդեալականում, էկոաղյուսներից պատրաստված կոնստրուկցիաները օգտագործում են շշերը միացնելու «օրորոցից օրորոց» նախագծման մեթոդներ՝ ապահովելով, որ էկոաղյուսները կարողանան դուրս բերվել առանց շշին վնաս հասցնելու կոնստրուկցիայի կյանքի ժամկետի ավարտին:  Օգտակար է տարբերակել կարճաժամկետ էկոաղյուսներից և երկարաժամկետ էկոաղյուսներից պատրաստված կիրառությունները:

### Կարճաժամկետ էկոաղյուսապատում
Էկո-աղյուսները կարող են իրար միացվել մեծ անվադողերի ժապավենների  կամ ավտոանիվների ժապավենների միջոցով՝ որպես կարճաժամկետ, ոչ մշտական ամրացման մեթոդներ՝ ստեղծելով կիրառություններ, որոնք կտևեն մի քանի ամսից մինչև մի քանի տարի։ Քանի որ կարճաժամկետ կիրառությունները սովորաբար չեն ներառվում, նման կոնստրուկցիաները սովորաբար նախատեսված են փակ տարածքներում օգտագործելու համար՝ շշերի ուլտրամանուշակագույն ճառագայթներից ֆոտոքայքայումը կանխելու համար։ Կարճաժամկետ կիրառություններից են․

* Միլշտեյնի Էկո-աղյուսե մոդուլներ. Վեցանկյուն և եռանկյուն մոդուլներ, որոնք օգտագործվում են նստելու համար, բայց կարող են միավորվել միասին՝ ձևավորելով մեկ կամ երկու մակարդակի հորիզոնական մակերեսներ: Կիրառություններից են՝ սեղանները, նստարանները, բեմերը և այլն։
* Դիլեմանի Էկո-աղյուսե մոդուլներ. 16 էկո-աղյուսներից կազմված երկրաչափական կոնֆիգուրացիա, որը հնարավորություն է տալիս դարսել LEGO մոդուլը։ Այս մոդուլները կարող են դարսվել հորիզոնական և ուղղահայաց բազմակի անգամ։ Կիրառություններից են փակ խաղահրապարակները, ժամանակավոր առևտրի կետերը, ծածկերը և շրջանաձև կառուցվածքները։
* Բաց տարածքների Էկո-աղյուսապատում․ Միլշտեյնի և Դիլեմանի հարյուրավոր լեգո մոդուլների համադրություն, որը հնարավորություն է տալիս ստեղծել ինտերակտիվ սոցիալական տարածքներ։ 

### Երկարաժամկետ էկոաղյուսապատում
մինի|Էկո-աղյուսե պատ
Էկոաղյուսները կարող են օգտագործվել հողաշինարարական տեխնիկայի հետ (օրինակ՝ կոբ, հյուսված և ծեփածո, ինչպես նաև կավահող)՝ ստեղծելու կառույցներ, որոնք կարող են ծառայել տարիներ կամ տասնամյակներ։  Այս կերպ, հորիզոնական դասավորված էկոաղյուսների միջև որպես շաղախ օգտագործվում են հողային խառնուրդները։ Էկոաղյուսները կարող են օգտագործվել նաև ուղղահայաց և ավանդական շինարարական տեխնիկայի հետ՝ Պուրա Վիդա Ատլան ոճով։  Այն հեշտությամբ համակցվում է սովորական սյուների և հեծանների հետ, բայց որպես լցոնիչ օգտագործվում են էկո-աղյուսները։

Երկու մեթոդներում էլ խուսափում են էկոաղյուսներն ամբողջական ցեմենտով ծածկումից, ինչը շինարարության ավարտին հանգեցնում է էկոաղյուսների վնասմանը հանելուց հետո։ Եթե էկո-աղյուսները ամբողջությամբ «խեղդվում» են ցեմենտի մեջ, դրանց հանելն՝ առանց շիշը վնասելու, դառնում են անհնարին, ինչը հակասում է դրանց վերօգտագործման փիլիսոփայությանը։ 

Էկոաղյուսների վնասումից խուսափելու համար կամ օգտագործում են ցեմենտի փոխարեն կավի, ավազի և ծղոտի խառնուրդ, որհեշտությամբ քանդվի պատը և անվնաս հանվեն շշերը, կամ շշերն ամրացվում են մետաղական կամ բամբուկե ցանցերի արանքում, ինչը թույլ է տալիս ծեփի շերտը պահել շշի մակերեսին՝ առանց դրանք միմյանց «զոդելու», կամ էլ ատ հաճախ շշի հատակը կամ գլխիկը թողնվում է բաց (առանց ծեփի), որը ոչ միայն գեղեցիկ է, այլև թույլ է տալիս տեսնել շշի վիճակը և հեշտացնում է դրա հեռացումը հետագայում։

Էկոաղյուսների երկարատև կիրառման օրինակներից են՝

* Բարձրացված թմբեր. Էկոաղյուսները դրվում են հորիզոնական և ամբողջությամբ ծածկվում են։
* Բարձրացված նստարաններ. Երկու կամ երեք մակարդակի հորիզոնական դասավորված էկոաղյուսներ՝ նստարաններ, նստատեղեր պատրաստելու համար։
* «Սննդի անտառ» խաղահրապարակներ. բարձրացված թմբերի և նստարանների համադրություն՝ հանրային կանաչ տարածք ստեղծելու համար, իդեալական դեպքում՝ լի ուտելի բույսերով: 
* Պատեր. Էկոաղյուսները կարող են հորիզոնական տեղադրվել հողային շաղախով՝ ուղղահայաց պատեր կառուցելու համար: Պատերը կարող են տեղադրվել հենասյուների և գերանների միջև կամ շրջանաձև հենասյուների տեսքով: Այլընտրանքորեն, Պուրա վիդա («pura vida») մեթոդը օգտագործում է հավկիթատուփի նման մետաղալարե ցանց՝ հենասյուների միջև՝ փակ ուղղահայաց կանգնած էկոաղյուսներից պատեր պատրաստելու համար:

## Պատմություն
Պլաստիկը շշերի մեջ փաթեթավորելը պլաստիկը կլանելու և շինանյութեր պատրաստելու համար աշխարհի տարբեր վայրերում անկախ կերպով առաջացել է որպես պլաստիկ աղտոտվածության համայնքային լուծում։ Պլաստիկ թափոններով շշեր լցնելը հիմնված է գերմանացի ճարտարապետ Անդրեաս Ֆրոզեի (ավազով լցված PET շշեր) կողմից Հարավային Ամերիկայում 2000 թվականին իրականացված շշերի կառուցման տեխնիկայի վրա: Ալվարո Մոլինան սկսել էր պլաստիկը շշերի մեջ փաթեթավորել Օմետեպե կղզում 2003 թվականին: Գվատեմալայում Սուսանա Հեյսեն 2003 թվականին սկսել է խրախուսել էկո-աղյուսապատումը որպես շինարարական տեխնիկա և Ատիտլան լճի համայնքներում առկա պլաստիկ աղտոտման խնդիրները լուծելու համար։

2010 թվականին Հյուսիսային Ֆիլիպիններում Ռասել Մայերը և Իրեն Բակիսանը մշակել են պարզեցված և խորհուրդ տրվող պրակտիկաների ուսումնական ուղեցույց՝ տեղական դպրոցներին օգնելու էկո-աղյուսները իրենց ուսումնական ծրագրում ներառել: Կիրառելով Իգորոտների նախնիների էկոլոգիական սկզբունքները բրնձի տեռասներ կառուցելու համար, նրանք «օրորոցից օրորոց» սկզբունքը ներառել են էկո- աղյուսի մեթոդաբանության մեջ՝ ապահովելով, որ էկո-աղյուսները կարողանան վերօգտագործվել շինարարության ավարտին, որում դրանք օգտագործվում են:  Կրթության նախարարության միջոցով ուղեցույցը 2014 թվականին բաշխվել է 1700 դպրոցների: 

Հարավային Աֆրիկայում այս շարժումները սկսվել են 2012 թվականին, երբ Ջոզեֆ Ստոդջելը այս գաղափարը բերել է Գրեյթոն՝ հարավաֆրիկացի Քենդիս Մոսթերտի հետ տեղական աղբավայրում նետելով «Աղբից գանձ» ամենամյա փառատոնը, որը մեկնարկել էր տեղական դպրոցական նախագծերի շրջանակներում՝ համայնքի կողմից պատրաստված աղյուսներով Գրեյթոնի անցումային քաղաքի կառուցման շրջանակներում: Շարժումը հետագայում ընդլայնել է Հարավային Աֆրիկայում՝ Քենդիս Մոսթերտը՝ հիմնադրված Waste-ED կազմակերպությունների և ճարտարապետ Իան Դոմիսեի կողմից՝ որպես «Էկոաղյուսի փոխանակման» կազմակերպություն:

## Հետաքրքրաշարժ կիրառություններ
# Հյուսիսային Ֆիլիպինների Բեսաո գյուղում հիվանդանոցի աշխատակցուհի Ջեյն Լիվանը սկսել է օրական մեկ էկոաղյուս հավաքել՝ իր խարխուլ տունը վերանորոգելու համար, որը հարևանները ծաղրում էին։ Երկու տարի անց նրա տունը դարձել է զբոսաշրջային տեսարժան վայր, որը լուսաբանվել է ինչպես տեղական, այնպես էլ ազգային լրատվամիջոցներում։
# Նիկարագուա լճի Օմետեպե մեկուսացված հրաբխային կղզում, Ալվարո Մոլինան, իր համայնքում պլաստիկ թափոններից հուսահատված, սկսել է էկո-աղյուսապատել իր հյուրանոցը։ Նրա համայնքն այժմ երկրի ամենամաքուրներից մեկն է՝ տասնյակ տեղական դպրոցներով, որոնք կառուցվում են էկո-աղյուսներով, և միկրոտնտեսությամբ, որը ձևավորվել է էկո-աղյուսների առքուվաճառքի շուրջ։
# ԱՄՆ Նյու Մեքսիկո քաղաքում Ջո Ստոդջելը 2014 թվականից ի վեր իր Upcycle Santa Fe կազմակերպության միջոցով իրականացնում է համայնքային էկոաղյուսների նախագիծ: Կազմակերպությունը պարբերաբար մաքրում է էկոաղյուսներից գետերը։ Այն կառուցել է մի շարք կառույցներ տեղական դպրոցներում, ինչպես նաև ավարտել է Լոս Ալամոսի ազգային լաբորատորիայի հետ կարևոր հետազոտական նախագիծ՝ էկոաղյուսներից գազերի արտանետման վերաբերյալ: Նրա կազմակերպությունը նաև խրախուսում է կաթի տուփերի, ինչպես նաև շշերի օգտագործումը էկոաղյուսներ պատրաստելու համար։
# Հնդկաստանի Պունե քաղաքում «Պունե Պլոգերս» անունով համայնքը էկոաղյուսներ է պատրաստում աղբամաններում հավաքված պլաստիկից: Այս աղյուսները ծառայելու են որպես ենթակառուցվածքային աջակցություն անապահով համայնքներին՝ մի շարք Կայուն զարգացման նպատակներին հասնելու համար։

## Տես նաև
* Առողջ շրջակա միջավայրի իրավունք
* Բնապահպանական քաղաքականություն
* Շրջակա միջավայրի կայունություն
* Բնապահպանական իրավունք
* Թունավոր գաղութատիրություն

## Նշումներ

## Ծանոթագրություններ

## Արտաքին հղումներ
*  EcoARK (ֆրանսերեն)
* Բաց կոդով Vision Ecobrick-ի մեկնարկի ուղեցույցը և շինարարության ուղեցույցը, թարգմանված և անվճար ռեսուրս են, որոնք հասանելի են  www.Ecobricks.org։ Vision Ecobrick ուղեցույցը մշակվում և տարածվում է միջազգային թիմի կողմից ամբողջ աշխարհում:
* The Story Of Plastic Bottle Schools, May 9, 2018
* The Story of One Plastic Bottle․ Why Belarus needs circular economy? United Nations Development Programme 
* Ecobrick նախագիծը Ինդոնեզիայում։

Կատեգորիա:Բնապահպանական քաղաքականություն
Կատեգորիա:Բնության վերականգնում
Կատեգորիա:Էկոլոգիա
Կատեգորիա:Թափոնների կառավարում
Կատեգորիա:Թափոնների մշակման տեխնոլոգիա
Կատեգորիա:Նորամուծություն
Կատեգորիա:Շինարարական տարրեր և կառուցվածքներ
Կատեգորիա:Շինարարություն